একেবারে নতুন জুটি নিয়ে প্রথম বাংলা ছবি পরিচালনা করেছেন লন্ডন-প্রবাসী সুদীপ্ত সরকার। এসকে মুভিজ-এর এই পুজো রিলিজে প্রথমবার বাংলা ছবির দর্শক দেখতে পাবেন ওম এবং শুভশ্রীর জুটিকে। ইউটিউবে ইতিমধ্যেই হিট ছবির গান। এবেলা ওয়েবসাইটের সঙ্গে কিঞ্চিৎ আড্ডা দিলেন নায়ক-নায়িকা, পরিচালক এবং সঙ্গীত পরিচালক স্যাভি। সেই আড্ডারই অংশবিশেষ রইল নীচে— 
এবেলা.ইন: (ওম-শুভশ্রীকে) একসঙ্গে এটাই তোমাদের প্রথম ছবি। জেলিং করতে সমস্যা হয়নি? 
শুভশ্রী: আমি যেহেতু জানি যে আমার সঙ্গে এটা ওর প্রথম ছবি এবং ছবির জগতে আমি ওর থেকে অনেকটা সিনিয়র...
ওম: তাই প্রচুর সিনিয়রিটি দেখিয়েছে...
শুভশ্রী: হ্যাঁ আমি ওর উপর প্রচুর টরচার করেছি তবে অনেস্টলি স্পিকিং আমার সব সময় এটা মাথায় ছিল যে ওর যেন না মনে হয় যে আমি সিনিয়রের সঙ্গে কাজ করছি বা শুভশ্রীর সঙ্গে কাজ করছি। সেজন্য ডে ওয়ান থেকেই আমি চেষ্টা করেছি যাতে জেলিং করতে ওর অসুবিধা না হয়। কখনও সিনিয়রিটি দেখিয়ে বা কখনও লেগ পুল করে— আমি সব সময় শ্যুটিংয়ে সকলের লেগপুল করি তো ওটা ও নিতে পারছে কি না সেটা দেখার দরকার ছিল। (ওমকে) ডে ওয়ান-এর এক্সপিরিয়েন্সটা একটু বলে দাও...

ছবি: এসকে মুভিজ
ওম: আমি খুব এক্সাইটেড ছিলাম যে শুভশ্রীর সঙ্গে কাজ করব তো প্রথম দিন মেকআপ রুমে ওকে উইশ করতে গেলাম। আমি ‘গুড মর্নিং’ বলতে ও বলল যে ওভাবে নয়, সিনিয়রকে পায়ে ধরে গুড মর্নিং বলতে হয়। তারপর থেকে সারা ছবিতেই কিছু না কিছু ভাবে সিনিয়রিটি দেখিয়ে গিয়েছে। তবে সেটা করার ফলে আমার খুব সুবিধে হয়েছিল। আমি খুব ইজি হয়ে গিয়েছিলাম ওর সঙ্গে। আমার কোনও সিনে ও না থাকলেও, আগ বাড়িয়ে এসে আমাকে হেল্প করত। কিন্তু এখানে আর একটা কথাও বলব যে লেগপুল করার সময় সিনিয়রিটি দেখালেও শ্যুটিংয়ের সময় কিন্তু অ্যাজ আ কো-অ্যাক্টর আমাকে খুব সাপোর্ট করেছে। আমি খুব ইজি ফিল করেছি। কখনও মনে হয়নি ‘শুভশ্রী’-র সঙ্গে কাজ করছি। 
এবেলা.ইন: সেই লেগপুলিংয়ের এক্সপিরিয়েন্সগুলো কি শেয়ার করা যায়?  
শুভশ্রী: সেটা অফ কোর্স, সিড(পরিচালক সুদীপ্ত সরকার)-ও বলতে পারবে। আমি মোটামুটি সকলেরই পা ধরে টানাটানি করেছি। সিড বলো কিছু...
সুদীপ্ত সরকার: এটা আমারও প্রথম ছবি, তাই সেক্ষেত্রে শুভশ্রী ইজ দ্য মোস্ট সিনিয়র পার্সন। এরকম অনেকবার হয়েছে যে আমরা হয়তো শটের আগে বসে আলোচনা করছি যে কোন শটটা কীভাবে নেব, শুভশ্রী এসে বলেছে, ‘আলোচনা বন্ধ করো, শ্যুটিং শুরু করো।’ তার পর শেষের দিকে যেটা হতো, শুভশ্রী আসছে, সেটা শুনে আমরা আগে থেকেই আলোচনা বন্ধ করে দিতাম। বাট ওভারঅল শি ইজ আ ভেরি পজিটিভ স্পিরিট। আমরা প্রায় একমাস লন্ডনে শ্যুট করেছি। সেখানকার ওয়েদারের সঙ্গে মানিয়ে নেওয়া... কখনও ঠান্ডা পড়ছে, লং আওয়ার্স আমাদের আটকে থাকতে হয়েছে। এই সময় সবাই মিলেমিশে থাকাটা খুব দরকার। সবাই বন্ধুর মতো থাকবে, একে অপরকে হেল্প করবে। আমাদের টিম স্পিরিটটা খুব ভাল ছিল আর সেখানে শুভশ্রীরও অনেক কৃতিত্ব রয়েছে। 

ওম, ছবি: নীলাঞ্জন কর্মকার
(শুভশ্রী) তার মানে বঙ্গললনা হিসেবে তুমি সেখানেও সুনাম বজায় রেখেছ?
শুভশ্রী: হা হা হা হা...
সুদীপ্ত: এই বঙ্গললনা প্রসঙ্গে আমি একটা কথা বলতে চাই। সব মেয়েরাই তো সব কিছু করে কিন্তু আমার মনে হয় বাঙালি মেয়েরা সব দিক দিয়েই একটু বেশি এগিয়ে। সেই জন্যই ‘বঙ্গললনা’। আমরা গানের লিরিকসেও সেটা ব্যবহার করেছি। সে রাঁধতেও জানে, চুল বাঁধতেও জানে আবার টপারও হয়। এই যে ভার্সেটাইলিটি— সে বাড়িতে থাকলে মেয়ের মতো, আবার করপোরেট ওয়র্ল্ড-এ সে বস হয়ে যাচ্ছে আবার রাস্তায় বেরলে সে নিজেকে প্রোটেক্ট করতে পারছে— এই এতগুলো অ্যাসপেক্টস, সেটা খুব সুন্দরভাবে চরিত্রটার মধ্যে দেখানো হয়েছে আর গানটা সেটাকে জাস্টিফাই করেছে।  
এবেলা.ইন: (সুদীপ্তকে) ছবিটা মিলনান্তক না বিয়োগান্তক? 
সুদীপ্ত: সেটা তো সাসপেন্স। আমি সেটা বলতে চাই না। ছবিটার শেষ পাঁচ মিনিটের আগে পর্যন্ত দর্শক বুঝতে পারে না যে এদের কি মিল হচ্ছে নাকি হচ্ছে না। ইগো এবং অভিমান— এই দুটো জিনিস প্রেমে খুব গুরুত্বপূর্ণ। একটা ভাল সম্পর্ক ইগোর জন্য নষ্ট হয়ে যেতে পারে আবার দু’জন দু’জনকে ভালভাবে বুঝতে পারলে সেটা টিকে যেতে পারে। এটাই ছবির গল্পের মূল কথা। আর ছবিতে শেষ পর্যন্ত কী হল, সেটা তো ছবিটা দেখলে তবেই বুঝবেন। 

সুদীপ্ত সরকার, ছবি: নীলাঞ্জন কর্মকার
এবেলা.ইন: এই বিষয় নিয়ে তো আগেও ছবি হয়েছে। প্রতিনিয়তই হয়ে চলেছে। আপনার ছবিটা আলাদা কীসে? 
সুদীপ্ত: সাবজেক্টটা পুরনো। দুটো ছেলেমেয়ের মধ্যে প্রেম হচ্ছে, অভিমান হচ্ছে কিন্তু রিপ্রেজেন্টেশনটা ডিফারেন্ট। আমরা গল্পটাকে পরিবারকেন্দ্রিক রেখেছি। আর প্রেমের সবকটা স্টেজই পাবেন ছবির গল্পে। প্রথমে অ্যাট্রাকশন, সেখান থেকে ইনফ্যাচুয়েশন, তার পর ইমোশনাল অ্যাটাচমেন্ট আর তার মধ্যে শরীরের আকর্ষণ— সবটাই রয়েছে ছবির গল্পে। 
স্যাভি: আই থিঙ্ক ২০১৬-তে দাঁড়িয়ে কেরিয়ার-ওরিয়েন্টেড ইয়ংস্টাররা প্রেমকে যেভাবে দেখে, তার এসেন্সটা রয়েছে এই ছবিতে।
এবেলা.ইন: আপনার গান ইতিমধ্যেই বেশ জনপ্রিয় হয়েছে ইউটিউবে। গান কম্পোজ করার ক্ষেত্রে ছবির গল্পটা কি অনুপ্রেরণা দিয়েছে? 
স্যাভি: আমি তো অনেক ছবিতেই কাজ করেছি এখনও পর্যন্ত। বেশিরভাগ ক্ষেত্রেই আমাকে বলা হয় যে একটা রোম্যান্টিক গান দাও। এই ছবিটার সময় আমি সুদীপ্তদার থেকে পুরো স্ক্রিপ্টটা নিয়ে পড়েছিলাম। আর গানগুলো এমন ভাবেই তৈরি করা হয়েছে যে ওগুলো বাদ দিলে ছবিটা আর এগোবে না। 

স্যাভি, ছবি: নীলাঞ্জন কর্মকার
সুদীপ্ত: ছবিতে এই দু’জনের প্রেমের যে পাঁচটা স্টেজ এবং একটা স্টেজ থেকে অন্য স্টেজের যে ট্রানজিশন, সেই প্রত্যেকটা ক্ষেত্রে গানগুলো ব্যবহার করা হয়েছে। অর্থাৎ প্রত্যেকটা গান ছবির গল্পটাকে এক এক ধাপ এগিয়ে নিয়ে গিয়েছে। 
আরও পড়ুন
টলিউড কি শিবিরে বিভক্ত? কী মনে করেন কৌশিক সেন?
‘আমরা সবাই এখন গ্যাংস্টার’, দেখুন যশ-মিমির এক্সক্লুসিভ ভিডিও ইন্টারভিউ
এবেলা.ইন: শ্যুটিংয়ের কিছু মজার অভিজ্ঞতা কি আমরা জানতে পারি? 
সুদীপ্ত: মজার অভিজ্ঞতা অনেক ছিল। আমি আসলে মেথড অ্যাক্টিংয়ে বিশ্বাস করি। একটা সিন ছিল যেখানে ওম প্রচণ্ড রেগে যাবে। তার জন্য ও সারাদিন নিজেকে ঘরে বন্ধ করে রেখেছিল। ওম-কে বলেছিলাম ওইভাবে চরিত্রটাকে নিজের মধ্যে ডেভেলপ করতে। তার পর যেটা হল, শটের সময় ওম-এর অভিনয় দেখে সবাই চমকে গিয়েছিল। শুভশ্রী যেহেতু অভিজ্ঞ তাই ও ঠিক ওর অভিনয়টা করেছে কিন্তু তার পরে অন্যরা আমাকে জিজ্ঞেস করেছিল যে ও এত রেগে গেল, ও কি সত্যিই মারবে? আর একটা ঘটনা যদিও মজার ছিল না। শুভশ্রী পড়ে গিয়েছিল বাইক থেকে। পা ফুলে গিয়েছিল, দাঁড়াতে পারছিল না। 
ওম: আর তখনই আমাদের ৩৪টা কস্টিউম চেঞ্জের গানের শ্যুটিংটা ছিল। 
সুদীপ্ত: হ্যাঁ, আই থিঙ্ক এই এতগুলো চেঞ্জ একটা সং সিকোয়েন্সে, কাইন্ড অফ আ রেকর্ড। প্রথমে আমাদের প্রোডিউসার একটু ভয় পেয়েছিলেন এই এতগুলো চেঞ্জ নিয়ে। বলেছিলেন শ্যুটিং শেষ করা যাবে না। কিন্তু ওম আর শুভশ্রী এত ফ্লেক্সিবল। শুভশ্রী তখন পায়ের যন্ত্রণায় দাঁড়িয়ে থাকতে পারছে না। তাও খুব কম সময়ে ১০ মিনিটের মধ্যে চেঞ্জ করে করে শ্যুট করেছে। 

ছবি: নীলাঞ্জন কর্মকার
এবেলা.ইন: (স্যাভিকে) এবার পুজোয় কোন গানটা সবচেয়ে বেশি বাজবে প্যান্ডেলে? 
স্যাভি: আই থিঙ্ক ‘বঙ্গললনা’। 
সুদীপ্ত এবং ওম: বঙ্গললনাই সবচেয়ে বেশি হিট হবে এবার পুজোয়।